Ampek Angkek, Agam
Ampek Angkek (ditulih juo IV Angkek) adolah suatu kecamatan di Kabupaten Agam, Sumatera Barat.
Kecamatan Ampek Angkek kini ko tadiri dari 7 nagari, yaitu Ampang Gadang, Balai Gurah, Batu Taba, Biaro Gadang, Lambah, Panampuang, jo Pasia.
Sijarah[suntiang | suntiang sumber]
Sabalun nagari-nagari dipacah-pacah, maso daulunyo Ampek Angkek adolah satu kasatuan masyarakaik nan tadiri dari ampek nagari. Nagari-nagari tu adolah Biaro, Balai Gurah, Lambah, jo Panampuang. Ampek Angkek marupoan daerah nan laweh juo di Agam Tuo, dan mungkin juo marupoan pusek Agam Tuo karano gala Datuak Rajo Agam ado tadapek di Lambah.[1]
Bateh nagari-nagari nan kini ko indak lah samo jo nagari-nagari nan usali. Dalam pakambangannyo Balai Gurah Gadang tu pacah manjadi nagari-nagari. Pado mulonyo, Balai Gurah bapacah di Timua jo Ampang Gadang, sarato di Baraik jo Batu Taba. Sudah tu Nagari Ampang Gadang bapacah pulo jo Pasia nan manjadi nagari sandiri.[1]
Rujuakan[suntiang | suntiang sumber]
- ^ a b Sjamsir Sjarif (3 September 2005). "Re: Cangkiang, Nagari2 di IV Angkek". groups.yahoo.com/group/RantauNet. Diambiak pado 19 Desember 2012.
Pautan lua[suntiang | suntiang sumber]
- (Indonesia) Situs web resmi Kabupaten Agam
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn